રેડ્ડીએ કહ્યું કે વડા પ્રધાને લોકસભામાં કરેલા નિવેદનથી સ્પષ્ટ થયું છે કે એ મુખ્ય પ્રધાન એન. ચંદ્રાબાબુ નાયડુ છે જેમણે વચન મુજબના વિશેષ દરજ્જાના બદલામાં વિશેષ સહાય પેકેજનો પહેલા સ્વીકાર કર્યો હતો અને પછી પોતાના શબ્દોમાં ફરી જઈને યૂ-ટર્ન લીધો હતો. રાજ્યના હિતોનું આ રીતે બલિદાન આપવાનો મુખ્ય પ્રધાનને અધિકાર નથી. રાજ્યને વિશેષ દરજ્જો મળે એ માટે એ શરૂઆતથી જ ઉત્સાહિત નહોતા. પરંતુ, ભાજપે મુખ્ય પ્રધાને યૂ-ટર્ન લીધો છે એવું બહાનું બતાવીને રાજ્યને વિશેષ દરજ્જો આપવાના વચનમાંથી ફરી જવું ન જોઈએ.